ועדת הכספים, כנסת 20, פרוטוקול מספר 778, 2017-07-24 12:00

משה גפני: אני פותח את ישיבת ועדת הכספים.

משה גפני: על סדר היום תקנות המקרקעין (אגרות) (תיקון), התשע"ז-2017.

משה גפני: מי מציג אותן?

<רוסלאן עותמאן: אני ממחלקת ייעוץ וחקיקה במשרד המשפטים.

<רוסלאן עותמאן: אציג את הרקע.

<רוסלאן עותמאן: אבהיר שהתיקון הוא בעקבות החלטת ממשלה מספר 1855.

מיקי רוזנטל: פעם היינו נתלים בהחלטות הממשלה.

מיקי לוי: היינו נבהלים מהן.

מיקי רוזנטל: אם הממשלה החליטה ויושבים שם כל-כך הרבה גאונים לא יכול להיות שזה לא חשוב.

מיקי רוזנטל: היום כאשר אומרים "הוראת הממשלה" זה מעורר חשד.

משה גפני: אל תשים לב להערות הביניים.

מיקי רוזנטל: אנשים פוליטיים שלא רק טובת הציבור לנגד עיניהם.

מיקי רוזנטל: ..

<רוסלאן עותמאן: במסגרת אותה החלטת ממשלה, שעניינה שיפור אופן עשיית עסקים בישראל, הוחלט כי לשם שיפור השירות וטיוב הרגולציה יש לתקן את תקנות המקרקעין.

<רוסלאן עותמאן: אנחנו מבקשים כאן מספר תיקונים.

<רוסלאן עותמאן: התיקון הראשון הוא להפחית את האגרות עבור שימוש בשירות מקוון, וזאת על מנת לתמרץ את האזרחים לעשות שימוש בשירות המקוון.

מיקי רוזנטל: אתה יכול לדבר על מספרים?

מיקי רוזנטל: אני רואה 27 שקלים.

<רוסלאן עותמאן: לא נכנסתי עכשיו למספרים.

מיקי רוזנטל: זה לא סכום מוחלט?

מיקי רוזנטל: זה סכום יחסי?

<רוסלאן עותמאן: אתייחס לזה בהמשך.

משה גפני: בואו נשמע אותו עד הסוף.

<רוסלאן עותמאן: התיקון השני נוגע לאגרות בקשה.

<רוסלאן עותמאן: חשוב לציין שהיום יש אגרת בקשה ויש אגרת פעולה.

<רוסלאן עותמאן: אנחנו מבקשים כאן לבטל את אגרת הבקשה ולהוסיף אותה לאגרת הפעולה.

<רוסלאן עותמאן: היום הסכום של אגרת הפעולה נע בין 0-125 שקלים.

<רוסלאן עותמאן: אנחנו מבקשים לבטל את אגרת הבקשה, של 27 שקלים, ולהוסיף אותה לאגרת הפעולה.

משה גפני: מבטלים את אגרת הבקשה של 27 שקלים, ומה יקרה עם אגרות הפעולה?

מיקי רוזנטל: לא חשבתי שהכסף יחזור לציבור.

<שלומי הייזלר: הוא יחזור.

<שלומי הייזלר: אסביר.

<שלומי הייזלר: אני מנהל אגף רישום והסדר מקרקעין במשרד המשפטים.

<שלומי הייזלר: קודם כול, חשוב להגיד, כל המטרה של האגרות האלה היא לבטל את הסרבול באגרות שונות שקיימות היום באגף רישום והסדר מקרקעין.

<שלומי הייזלר: היום הנוהג הוא שמשלמים על כל פעולה- - -

משה גפני: הייתי מאמין לכם אם באמת הייתם משאירים את האגרות באותו סכום או מבטלים אותן.

<שלומי הייזלר: תנו לי להראות לכם איך אנחנו פותרים את זה וגם מטייבים את העניין הזה.

<שלומי הייזלר: היום כאשר מגישים בקשה לרישום הערת אזהרה – נתחיל בדוגמה, כך הכי קל להבין את זה – האזרח צריך לשלם 27 שקלים ועוד 125 שקלים, שתי אגרות שונות.

<שלומי הייזלר: כאשר דוחים לו חלילה את התיק, וזה קורה לצערנו לא מעט, נכון להיום ברגע שהוא מחזיר את התיק שוב ללשכת הרישום הוא צריך לשלם עוד 27 שקלים, וחוזר חלילה.

<שלומי הייזלר: אם יש לו 3 דחיות הוא אמור לפי התקנות נכון להיום לשלם 27 שקלים כפול שלוש.

<שלומי הייזלר: מעבר לכך שמדובר בסרבול מיותר, של שני טפסים לאגרה, והתיק חוזר לפעמים רק בשל כך שהוא לא שילם את האגרה הקטנה של הבקשה, מדובר באגרות מיותרות, אגרות מפוצלות שאנחנו לא רואים להן מקום.

<שלומי הייזלר: אני פותח סוגריים.

<שלומי הייזלר: לא עשו אותן לחינם.

<שלומי הייזלר: עשו אותן כי חשבו שזה יעודד אנשים להגיש את התיק כפי שצריך.

<שלומי הייזלר: זה לא עזר.

<שלומי הייזלר: בשורה התחתונה, אנחנו בסך הכול מבקשים לקחת את אגרת הבקשה, של 27 שקלים, ולהעמיס אותה על אגרת הפעולה.

<שלומי הייזלר: זה הדבר הראשון שאנחנו עושים: לוקחים 125 שלים ועוד 27 שקלים, ביחד זה אמור לצאת 152 שקלים.

<שלומי הייזלר: עד לפה, אני מניח, שפרט מלטייב רגולציה אנחנו לא עושים שום דבר.

<שלומי הייזלר: מצרפים את שתי האגרות האלה ועושים רק טוב.

משה גפני: לא הבנתי.

משה גפני: אמרת שאגרת הפעולה היא בין אפס ל-125 שקלים.

<שלומי הייזלר: נכון, כי לקחתי דוגמה של הערת אזהרה, אבל אם ניקח למשל פעולה של מכר, שם הפרשנות- - -

משה גפני: מה זה האפס?

<שלומי הייזלר: מכר, למשל.

<שלומי הייזלר: אבל זה לא אפס.

<שלומי הייזלר: אפס על אגרת הפעולה, אבל היו משלמים על מכר את אגרת הבקשה.

<שלומי הייזלר: זאת אומרת, היית משלם בסופו של דבר 27 שקלים על המכר.

משה גפני: האי-תשלום יישאר?

<שלומי הייזלר: האי-תשלום של אגרת המכר.

<שלומי הייזלר: תיכף אגיע לזה, זה קצת יותר מורכב.

מיקי רוזנטל: זה עולה, ברור.

משה גפני: יש בעיה פה, סביב השולחן יושבים אנשים שמבינים אותך מהר.

משה גפני: אני היחיד שלא מבין מהר ולי אתה צריך להסביר לאט יותר.

משה גפני: באגרת המכר זה אפס היום?

<שלומי הייזלר: אגרת המכר נכון להיום היא של 27 שקלים.

משה גפני: עזוב את ה-27 שקלים, זה אגרת הבקשה.

משה גפני: על הפעולה.

<שלומי הייזלר: האגרה על הפעולה עצמה היא אפס, שלא בצדק.

משה גפני: אם אנחנו מאשרים את התקנות, אגרת המכר תישאר אפס?

משה גפני: עזוב את הפעולה.

<שלומי הייזלר: לא, אגרת המכר תישאר 10 שקלים.

<שלומי הייזלר: אני הולך לסוף, אבל אסביר למה.

משה גפני: איך הגעת ל-10 שקלים?

משה גפני: זה היה אפס עד היום.

<שלומי הייזלר: אנחנו מקדימים את המאוחר.

<שלומי הייזלר: אגרת המכר לא הייתה בדיוק אפס.

משה גפני: אני מדבר על אגרה שהייתה אפס.

<שלומי הייזלר: אם הייתי קורא את התקנות כפי שצריך הייתי רואה שיש בתקנות סעיף סל, פרט 21 לתוספת, שאומר שכל אגרה שלא הייתי משלם, שהמחיר שלה לא כתוב במפורש בתקנות האגרות, המחיר עליה הוא 125 שקלים.

<שלומי הייזלר: זאת אומרת שבאופן עקרוני כבר יותר מ-10 שנים הייתי אמור לגבות על המכר ועל סחירות 125 שקלים ועוד 27 שקלים.

<שלומי הייזלר: הווה אומר, הייתי צריך לגבות על מכר היום 152 שקלים.

<שגית אפיק: אבל לא נהגת כך יותר מ-10 שנים.

<שלומי הייזלר: נכון, לא נהגנו כך יותר מ-10 שנים, לא נהגנו כך זמן רב, אבל בסופו של דבר לא נהגנו כשורה.

משה גפני: מה שתסביר תסביר, אני מבין כבר את הכיוון של ההסבר, בסדר.

משה גפני: אני לא מבין את הפרטים בגלל שהתפיסה אצלי קשה אבל אני יודע לאן אתה הולך.

משה גפני: עליך לדעת, אנחנו בוועדה בעד התייעלות ובעדכם, הכול בסדר, ובתנאי שבשורה התחתונה של ההתייעלות הסכומים לפחות יישארו כפי שהיו קודם.

משה גפני: אם אתה מוסיף 10 שקלים, מה שלא היה, אז לא נאשר את זה.

משה גפני: אני מציע שתשנה את הדברים.

<שלומי הייזלר: אני לא מוסיף.

<שלומי הייזלר: אני רוצה להסביר.

<שלומי הייזלר: תן לי להסביר.

איתן ברושי: אתה מבין מה אומר לך היושב-ראש?

איתן ברושי: אתה הולך לשום מקום.

משה גפני: אם זה יעלה – אנחנו לא נאשר את זה.

איתן ברושי: בדיוק, אז חבל על הזמן.

<שלומי הייזלר: חברים, אתם חייבים להקשיב לסוף ההסבר.

<שלומי הייזלר: אני מבטיח לכם שאם תקשיבו לי מן ההתחלה ועד הסוף – אנחנו האחרונים שרוצים להעלות אגרות לציבור.

משה גפני: אתם לא האחרונים.

משה גפני: משרד האוצר לפניכם לא רוצה להעלות.

משה גפני: ..

משה גפני: גם הוא "רק" עושה התייעלות.

משה גפני: ..

מיקי רוזנטל: אתם גם לא מקבלים את הכסף, אז מה אכפת לכם...

<שלומי הייזלר: אז בואו נלך למכר, שנורא מטריד.

משה גפני: המכר לא נורא מטריד.

משה גפני: המכר הוא רק דוגמה.

<שלומי הייזלר: עד היום היו משלמים 27 שקלים על מכר.

<שלומי הייזלר: היו מגישים פעם ראשונה את הבקשה, היו משלמים 27 שקלים על המכר כי חייבים לשלם היום את אגרת הבקשה, זה לא סכום אפס, זה 27 שקלים.

<שלומי הייזלר: אנחנו מדברים במכר על כמות דחיות ענקית כי אנשים לא מגישים את הבקשה כפי שצריך וכולי.

משה גפני: 20%.

<שלומי הייזלר: הרבה יותר, קרוב ל-50% דחיות במכר.

משה גפני: אבל 50% לא.

<שלומי הייזלר: 50% מן האנשים שהיו מגישים את המכר בפעם השנייה כבר היו משלמים 54 שקלים, ובפעם השלישית הם היו צריכים להוסיף 27 שקלים.

<שלומי הייזלר: בתקנות החדשות קודם כול דבר אחד ברור: יש מחיר קבוע, נגמר הסיפור של החזרים.

<שלומי הייזלר: גם כשתגיש פעם אחת, פעמיים, 3 פעמים ו-4 פעמים הפקיד צריך לעשות את זה באותו מחיר.

<שלומי הייזלר: לכן בשורה התחתונה יש פה הקלה משמעותית, במקום 54 שקלים אנחנו יורדים ל-37 שקלים.

מיקי רוזנטל: אני מבקש שתדבר אתנו על סכומים.

מיקי רוזנטל: הבנו את העיקרון.

מיקי רוזנטל: אני רוצה את השורה התחתונה.

מיקי רוזנטל: בעקבות השינויים האלה, ההכנסות מאגרות מכר מקרקעין היו עד היום 100 מיליון שקל.

מיקי רוזנטל: עכשיו כמה הן יהיו?

<שלומי הייזלר: הן יהיו פחות.

מיקי לוי: אנחנו לא יודעים כמה עסקאות.

<שגית אפיק: כי הם קובעים על אגרה מקוונת לרישום הערת אזהרה 90% אגרה למשך שנתיים.

<שלומי הייזלר: הרבה יותר מזה.

<שלומי הייזלר: נכנסנו לסוף, וזה חבל, כי לא הגענו לעיקר.

<שלומי הייזלר: אנחנו מפחיתים במסגרת התקנות האלה הפחתה משמעותית על שירותים מקוונים.

<שלומי הייזלר: אנחנו מפחיתים אגרות על ביטול משכנתה כדי לשחרר דירות.

<שלומי הייזלר: במסגרת התקנות האלה עשינו חשבון שאנחנו מפחיתים קרוב ל-6 מיליון שקל מההכנסה התקציבית מן האגרות.

<שלומי הייזלר: לכן אנחנו מפחיתים את אגרת ההחזר.

<שלומי הייזלר: באגרת ההחזר לבד שאנחנו מפחיתים מדובר על 2 מיליון שקל.

משה גפני: אני מציע שתתחיל להקריא.

משה גפני: נעבור סעיף-סעיף ונראה מה הגדלה במחיר ומה הפחתה במחיר.

מיקי רוזנטל: רק הערה אחת, כי אני צריך ללכת לוועדת הפנים.

מיקי רוזנטל: מאחר ובתחום הזה 90% מן העסקאות נעשות און-ליין כי עושים אותן עורכי-דין, אדם פרטי כמעט בכלל לא הולך לטאבו, אין כמעט דבר כזה, יהיה ניצול מרבי של הדבר הזה.

מיקי רוזנטל: לכן אני מציע להפחית את אגרת און-ליין עוד.

מיקי רוזנטל: זה לא מספיק.

<שלומי הייזלר: הלוואי, אבל אנחנו צריכים למצוא לזה מקור.

מיקי רוזנטל: אפשר למצוא לזה כיסוי באגרות של משרד התחבורה.

משה גפני: מי נמצא פה ממשרד האוצר?

משה גפני: אתה גמיש?

<אייל טולדו: זה מה שעבר את ועדת האגרות הבין-משרדית.

מיקי רוזנטל: הוועדה הזאת יותר קדושה מהר הבית.

מיקי רוזנטל: ..

משה גפני: אתם לא מוסמכים לשנות?

משה גפני: אז בשביל מה אתם באים לפה?

מיקי רוזנטל: אדוני, אני מציע לא להצביע.

משה גפני: אם אתם לא מוסמכים לשנות אנחנו לא נצביע, כלומר אם נגיע למסקנה שצריך לשנות.

משה גפני: אז בשביל מה הדיון הזה?

מיקי רוזנטל: אם רוצים להצביע – אני מבקש לקרוא לי.

<שגית אפיק: איזה מקום אנחנו עכשיו ברשימה של ה-Doing business?

<שגית אפיק: ירדנו או עלינו?

<שלומי הייזלר: אנחנו ב-126.

<שלומי הייזלר: אנחנו מנסים בכל כוחנו לשנות את זה.

<שלומי הייזלר: אחת המלחמות שלנו היא באמת באמצעות הממשקים המקוונים.

<שלומי הייזלר: אגב, אני מניח שאדוני יודע, הדיון הזה היה חשוב לנו מאוד כי ב-4 בספטמבר 2017 אנחנו מתכוונים לעלות עם שירות שנקרא "מכר מקוון", שיהיה אפשר לעשות עסקאות באינטרנט.

<שלומי הייזלר: הדבר הזה חשוב לנו כדי להצעיד את השירות הזה קדימה.

<שלומי הייזלר: "בתוקף סמכותי לפי סעיפים 149, 150 ו-168 לחוק המקרקעין, התשכ"ט-1969, באישור שר האוצר לפי סעיף 39ב לחוק יסודות התקציב, התשמ"ה-1985 ובאישור ועדת הכספים של הכנסת, אני מתקינה תקנות אלה: היום תקנות המקרקעין מדברות על שכירות של עד 10 שנים, כאשר הן נותנות נוסחה מורכבת מאוד לחישוב האגרה.

<שלומי הייזלר: בעצם היינו צריכים לגבות אגרה של 125 שקלים בשכירויות של יותר מ-10 שנים.

<שלומי הייזלר: ברגע שאנחנו מוחקים את הגדרת "שכירות" מן התקנות אנחנו חוזרים להגדרה שקבועה בחוק המקרקעין וממילא המחיר המופחת יהיה על כל השכירויות באשר הן.

<שלומי הייזלר: מדובר על אגרת הבקשה ותוספת כללית.

משה גפני: בסדר.

<שלומי הייזלר: כלומר, 10% בממשקים מקוונים.

משה גפני: מה עושים עם מי שאין לו אינטרנט?

<שלומי הייזלר: אנחנו מדברים על הערת אזהרה, שבאופן עקרוני עורכי-דין עושים את הפעולה הזאת.

<שלומי הייזלר: כל הממשק המקוון- - -

משה גפני: אנחנו אומרים תמיד לרשות המסים ולגופים נוספים שיש מי שאין להם אינטרנט, יש אנשים מבוגרים, יש אנשים דתיים וכל מיני אנשים.

משה גפני: למה שלא תהיה עמדה מקוונת?

משה גפני: ברשות המסים יש עמדה מקוונת בסניף.

<שלומי הייזלר: אנחנו בהחלט מדברים על אפשרות של הקמת עמדות כאלה.

משה גפני: לא, אני לא מבין עברית.

משה גפני: "אנחנו מדברים על אפשרות הקמת עמדות"?

משה גפני: תשימו עמדות כאלה.

משה גפני: מה הסיפור?

<שלומי הייזלר: זה נושא שעולה על הפרק כל הזמן.

<שלומי הייזלר: אדוני חייב להבין, ככל שאנחנו נצמצם את הקהל מן הלשכות ונעשה את הפעולות בצורה מקוונת – ברור לי הצורך.

משה גפני: אבל אתם לא הראשונים ולא האחרונים.

משה גפני: יש מי שלא רוצים את זה, הם רוצים לבוא לסניף.

<שלומי הייזלר: לא סתם אני אומר שנגיע לזה.

<שלומי הייזלר: הממשק המקוון כרגע רלוונטי רק לעורכי-דין.

<שלומי הייזלר: אני לא מכיר עורכי-דין שאין להם ממשקים מקוונים.

משה גפני: אבל יש מישהו שרוצה להגיש את זה לבד.

<שלומי הייזלר: הוא לא יכול להגיש באופן לא מקוון.

<שגית אפיק: אילו מן הפעולות אפשר לעשות בממשק המקוון?

<שגית אפיק: רק הערת אזהרה?

משה גפני: אנשים עושים את זה לבד.

<שלומי הייזלר: הערת אזהרה מקוונת ובקרוב מכר מקוון.

משה גפני: יש לי בקשה אל משרד המשפטים.

משה גפני: אמרתי את זה בכמה הזדמנויות שהיו לנו פה, גם בחקיקה וגם כשדנו בדיווח מקוון במשרדים שונים, ובעניין הדרכונים, שלא נדבר על רשות המסים, שם זה קיים כבר מזמן.

משה גפני: צריך שתהיה אפשרות להגיע לסניף.

משה גפני: הרוב לא יגיע, אתם צודקים.

<שלומי הייזלר: אני מסכים עם אדוני.

משה גפני: אני מבקש את זה.

משה גפני: זה הכול.

<שלומי הייזלר: זה גם יהיה, אבל כרגע הממשק המקוון כל כולו נועד רק לעורכי-דין.

משה גפני: אף-על-פי-כן יש לי את הבקשה הזאת.

משה גפני: אני לא מבין, למה זה כל-כך בעייתי?

משה גפני: הרי לא יבואו.

משה גפני: עורך-דין יבוא לסניף?

משה גפני: הוא לא ישלח את זה באופן מקוון?

<שלומי הייזלר: כאשר מדובר על פעולות שהאזרח הרגיל, ללא צורך בכרטיס חכם של עורך-דין, יוכל להגיש, בהחלט במסגרת הפתיחה מרחוק אחת המשימות שלנו היא לפתוח גם עמדות בתוך הלשכות.

מיקי לוי: ממילא אי אפשר לפתוח בלי כרטיס מקוון מאובטח.

משה גפני: זאת ההבטחה שלכם?

<שלומי הייזלר: כאשר נגיע למקום שהאזרח עצמו יוכל לעשות את זה- - -

משה גפני: אין להם לוחות זמנים.

משה גפני: מתי זה יהיה?

<שלומי הייזלר: בתוכנית העבודה שלנו, זה יהיה בסביבות 2018.

<שלומי הייזלר: דיברנו על פתיחת תיק מרחוק.

<שלומי הייזלר: זה אומר שכל אזרח יוכל להתחיל לפתוח את התיק שלו מרחוק.

<שלומי הייזלר: ברגע שמדובר על פעולה שכל אזרח יוכל לעשות והוא לא צריך בשבילה כרטיס חכם – ברגע שנפעל עם הממשק, ברגע שניתן לכל אזרח להגיש אז יהיו עמדות בתוך הלשכות.

משה גפני: מתי זה יהיה?

<שלומי הייזלר: לפי תוכניות העבודה, בשנת 2018.

<שלומי הייזלר: כרגע זה לא רלוונטי כי זה רק לעורכי-דין.

משה גפני: זה כן רלוונטי אבל אני מקבל את זה.

משה גפני: הלאה.

<שלומי הייזלר: אנחנו מדברים על אגרה בהפחתה של 10% בממשקים מקוונים.

<שלומי הייזלר: הסעיף הזה מתייחס לנכסים שיש עליהם משכנתאות וכיום כדי למחוק אותן צריך לשלם אגרה.

<שלומי הייזלר: נשארים לנו נכסים עם משכנתאות.

<שלומי הייזלר: כדי להביא לממשק מקוון עם הבנקים באופן שהבנק ישלח לנו את בקשת הביטול ישירות מן הבנק אלינו, וזה הקלה עצומה על הלקוח, כדי שהבנק יוכל לעמוד בזה לגבי משכנתאות ישנות הוא צריך לקבל פטור מאגרה.

<שלומי הייזלר: לכן נתנו פה פטור מאגרה לאזרחים לגבי המשכנתאות הישנות.

<שלומי הייזלר: אז אנחנו רואים כבר פטור מלא למשך שנתיים, ו-10% הנחה למשך שנתיים.

<שגית אפיק: למה כל ההקלות הן רק לשנתיים?

<שלומי הייזלר: קודם כול, אנחנו מאמינים שברגע שאנשים ישתמשו בממשקים המקוונים הם לא ירצו יותר לבוא אלינו ללשכות.

<שלומי הייזלר: אנחנו פשוט צריכים לעודד אותם.

<שלומי הייזלר: לכן אנחנו קובעים שנתיים.

<שלומי הייזלר: זה זמן כדי שהציבור יתרגל לשנות את דפוס החשיבה שלו מהממשק הרגיל הפרונטלי.

<שגית אפיק: אם זה היה הוראת קבע הציבור לא היה מתרגל לשנות את החשיבה שלו?

<שלומי הייזלר: אנחנו חושבים שצריך שנתיים כדי שהציבור יתרגל לזה.

<שלומי הייזלר: אנחנו מאמינים שאחרי שנרגיל את הציבור הוא לא ירצה לבוא אלינו ולא יצטרך את העידוד הזה.

<שלומי הייזלר: אתם שואלים כל הזמן, בצדק, למה לא יותר.

<שלומי הייזלר: מצד שני, כל אגרה שאני מפחית אני צריך למצוא לה מקור תקציבי.

<שלומי הייזלר: אנחנו רוצים להפחית את כל האגרות, אבל אחרי כן כששואלים למה אנחנו מעלים את האגרות – זו התשובה.

<שלומי הייזלר: זה חשוב מאוד ולכן אומר שוב: אנחנו רוצים להפחית את כל האגרות, לא למשך שנתיים, למשך עשור, לצמיתות, אבל בצד שואלים אותי, אם אני מפחית את האגרות אני צריך בשביל זה מקור תקציבי.

<שלומי הייזלר: לכן אני מחזיר אותנו לתחילת הדיון, לשאלה מאין זה יתכסה.

משה גפני: אני מבין שאתה מכוון לנומרטור.

<שלומי הייזלר: לא, אני לא מכוון לכלום.

משה גפני: אתה לא מכוון לכלום.

משה גפני: אני עכשיו מכוון.

משה גפני: אני מכוון לזה שבתוך שנתיים תבואו לדווח מה היה עם ההתייעלות ומה היה עם הכסף.

<שלומי הייזלר: בסדר גמור.

משה גפני: לא בעוד שנתיים.

משה גפני: בתוך שנתיים – הכוונה בעוד שנה, תבואו לוועדה לדווח.

משה גפני: למה רק שנתיים?

משה גפני: מי מונע ממך לעשות את זה קבוע?

משה גפני: אם יש בעיה, תחזור.

משה גפני: מה מונע ממך?

<שלומי הייזלר: אנחנו חושבים שהשירותים המקוונים טובים יותר מן השירותים הרגילים.

משה גפני: למה זה זמני?

משה גפני: למה ההנחה לא קבועה?

<שלומי הייזלר: כי הרעיון הוא לעודד.

<שגית אפיק: ההעלאות שעושים כאן הן גם זמניות?

<שלומי הייזלר: ההעלאות שאנחנו עושים אמורות לכסות את השנתיים.

<שגית אפיק: הן קבועות?

<שלומי הייזלר: הן קבועות כי הן אמורות לכסות את השנתיים.

<שלומי הייזלר: הן לא מכסות אפילו את השנתיים.

<שגית אפיק: בתוך השנתיים הן יכסו את השנתיים.

<שגית אפיק: למה צריך לעשות אותן קבועות ואילו את ההפחתות זמניות?

<שלומי הייזלר: קודם כול, אפשר לחשוב על מנגנון- - -

משה גפני: מה יקרה אם תגיד "אין לי הסבר"?

<דוד שני: באופן אמתי אנחנו מפחיתים את האגרות.

משה גפני: אתם מבקשים על מכר, שכירות וכולי 37 שקלים.

משה גפני: כמה היה קודם?

<שלומי הייזלר: הייתה אגרת בקשה של 27 שקלים.

משה גפני: למה העליתם את זה ל-37 שקלים?

<שלומי הייזלר: כי ביטלנו את אגרת ההחזר.

<שלומי הייזלר: לא משנה כמה פעמים אתה תביא את התיק אליי, זה יהיה תמיד אותם 37 שקלים, פעם אחת בלבד.

<שלומי הייזלר: ביטלנו את אגרת ההחזר.

<אייל טולדו: קודם זה היה 40.5 שקלים, כולל אגרת ההחזר.

<אייל טולדו: התוחלת, בהנחה ש-50% שילמו את אגרת ההחזר, הייתה 40.5 שקלים לעומת 37 שקלים.

<שגית אפיק: בהנחה שהם חזרו.

<שגית אפיק: אם מישהו פתח תיק פעם אחת – זה היה 27 שקלים.

<אייל טולדו: במצב הקיים, ש-50% חזרו, בממוצע זה היה 40.5 שקלים, וכיום זה יורד ל-37 שקלים.

<שלומי הייזלר: זה איחוד של אגרת הבקשה עם אגרת הפעולה, אריתמטיקה.

מיקי לוי: כמה זה היה שניהם יחד לפני כן?

<שלומי הייזלר: קטעתם אותי באמצע המשפט.

<שלומי הייזלר: ועוד 5 שקלים.

משה גפני: אבל לא כל אחד היה משלם 125 שקלים.

משה גפני: כולם היו משלמים 125 שקלים?

<שלומי הייזלר: עכשיו אני נכנס לפרטים.

<שגית אפיק: עכשיו זה רק הרישום של המשכנתה.

<שגית אפיק: הוא עובר פרט-פרט.

משה גפני: קודם זה היה 125 שקלים.

משה גפני: אתם מצרפים ביחד את אגרת הבקשה.

<שלומי הייזלר: אנחנו אומרים שזה מחיר קבוע, כלומר לא עולה יותר אף פעם מ-125 שקלים.

<שלומי הייזלר: היינו צריכים לכסות את זה באמצעות- - -

<שגית אפיק: יש תוספת של 5 שקלים.

מיקי לוי: כשאתה מוריד אנחנו לא מעירים לך.

מיקי לוי: כשאתה מעלה – יש לנו בעיה.

מיקי לוי: אתה חייב להבין את זה.

<שלומי הייזלר: זה בסדר.

<שלומי הייזלר: אני מבין ואני הראשון שרוצה לשמור על כך שהציבור ישלם פחות, אבל אני מסביר.

<שלומי הייזלר: אני צריך היום לגבות 125 שקלים פלוס 27 שקלים, את זה אנחנו מבינים.

<שלומי הייזלר: מה שהייתי גובה קודם, כל פעם שתיק היה חוזר הייתי גובה מהלקוח עוד 27 שקלים.

<שלומי הייזלר: ביטלתי את זה, אין יותר את הדבר הזה.

<שלומי הייזלר: ברגע שתיק חוזר אתה לא משלם אף שקל יותר.

<שלומי הייזלר: אתם כועסים שאני אומר את זה אבל את הדבר הזה אני צריך איכשהו להעלות בחזרה לתקציב.

מיקי לוי: כמה חזרות של תיקים יש?

משה גפני: 50%.

<שגית אפיק: לצורך העניין אנחנו עכשיו בפרט של רישום משכנתה.

<שלומי הייזלר: כ-40%.

מיקי לוי: אז בקו התחתון זה משתלם.

מיקי לוי: זה מקל על האזרחים.

<שלומי הייזלר: לא רק שזה משתלם, זה גם מקל את הבירוקרטיה.

משה גפני: בעניין הבירוקרטיה הבנו.

משה גפני: הבירוקרטיה לא עולה כסף, לא מזכירים שם את הנומרטור.

<שלומי הייזלר: זה שתי האגרות.

משה גפני: אתה משכנע אותנו לגמרי ואנחנו נבטל את ההנחה, את הוראת השעה, אנחנו נגיד שזה נכון, אתה צודק.

משה גפני: אין פה נומרטור בגלל שאנחנו נותנים פה את מלוא הכסף, ואם יש נומרטור הוא לא ענייני בכלל.

משה גפני: שלא יהיה חוקי.

משה גפני: תיכף נדבר על זה.

משה גפני: כדאי שתתייעצו ביניכם בגלל שאתם לא יוצאים טוב מול המשרדים.

<שלומי הייזלר: אנחנו ממשיכים.

<שלומי הייזלר: פסקאות משנה (ב) ו-(ג) זה אותו דבר בדיוק.

משה גפני: פה יש גם חזרות?

<שגית אפיק: כמה חזרות יש פה?

<שלומי הייזלר: 40%.

<שלומי הייזלר: אנחנו עדיין ב-40%.

<שלומי הייזלר: רק בהערות אזהרה אנחנו יורדים ל-20%.

<טמיר כהן: מה הסיבה שיש כל-כך הרבה חזרות?

<שלומי הייזלר: יש לכך כמה סיבות, שאנחנו עובדים על כולן.

<שלומי הייזלר: אחת, עודף נהלים ורגולציה, שאנחנו מנסים ככל יכולתנו לפשט את זה, ואנחנו עושים עבודה טובה גם בעניין הזה.

<שלומי הייזלר: שתיים, עורכי-דין שלא תמיד מכירים את הנהלים.

<שלומי הייזלר: כמו כל דבר, אנחנו עובדים בכל החזיתות.

<שלומי הייזלר: אתם מבקשים שאסביר לכם איך הגענו ל-132 שקלים?

משה גפני: כמה חוזרים פה?

<שלומי הייזלר: פסקה (4) זה רישום שכירות.

<שלומי הייזלר: אנחנו מדברים על אותו דבר.

<שלומי הייזלר: פסקה (5) זה פרצלציה.

משה גפני: למה?

<שלומי הייזלר: בתקנות כאשר קבעו אגרה לגבי פרצלציה, בניגוד להערת אזהרה בה קבעו פר פעולה, בפרצלציה קבעו פר חלקה.

<שלומי הייזלר: זאת אומרת שאם הייתה פרצלציה שמורכבת למשל מ-10 חלקות אז היו גובים 125 שקלים כפול 10 ועוד בקשה אחת לכל 10 החלקות האלה.

<שלומי הייזלר: לא היו לוקחים לכל פעולה ופעולה אגרת בקשה.

<שלומי הייזלר: עכשיו כשאנחנו מחברים את אגרת הבקשה לאגרת הפעולה לא נכון שניקח 27 שקלים- - -

משה גפני: כלומר, אם אני מגיש על-פי התקנות הללו על 10 חלקות אני אשלם 132 שקלים, וזהו.

<שלומי הייזלר: גם אם תגיש ל-20 חלקות וגם אם תגיש ל-30 חלקות או ל-40 חלקות, בסופו של דבר זה יהיה 132 שקלים לכל הפעולה.

משה גפני: ואם אני חוזר?

<שלומי הייזלר: אין יותר אגרת החזר.

<שלומי הייזלר: זה הדבר הכי חשוב.

<שלומי הייזלר: לכן זה חשוב לנו פה.

<שלומי הייזלר: זה איחוד.

<שלומי הייזלר: סעיף 7(ה) זה מידע ממוחשב.

<שלומי הייזלר: העלינו באופן גורף ב-5 שקלים.

משה גפני: למה פה?

<שלומי הייזלר: אני אומר לאדוני שוב את מה שעניתי בתחילת הדיון, היינו צריכים למצוא מקור לכל ההפחתות.

משה גפני: הבנתי.

משה גפני: אני לא מאשר את זה.

משה גפני: אין סיבה בעולם על מידע ממוחשב לשלם יותר כסף.

משה גפני: אם אין לכם מקור אז קחו מ"נטו משפחה".

<שלומי הייזלר: אנחנו לא מדברים על הנסח המקוון.

<שלומי הייזלר: אנחנו לא מדברים על נסח.

<שלומי הייזלר: אני רק אומר לאדוני, חשוב להבהיר שלא מדובר על נסח.

<שגית אפיק: על איזה מידע ממוחשב מדובר?

<שלומי הייזלר: על סריקות מתוך תיקים או דברים מעין אלה, שצריך ממש לפתוח את התיק, להזמין אותו ולהביא אותו.

<שלומי הייזלר: אני אומר לאדוני בכנות שבדברים האלה אין חזרות, אין אגרת החזר.

משה גפני: אז מורידים את זה.

משה גפני: אני לא מאשר את זה.

משה גפני: זה הכול.

<שלומי הייזלר: אדוני מדבר על סעיף 7(ה), שיישאר "152 שקלים" ולא "157 שקלים".

משה גפני: למה "152 שקלים"?

משה גפני: זה "125 שקלים".

<שלומי הייזלר: אבל אגרת בקשה הייתה קודם, אז "152 שקלים" במקום "157 שקלים".

<שלומי הייזלר: זה מה שאדוני אומר.

<שלומי הייזלר: בסדר.

<שלומי הייזלר: אדוני אומר, בצדק, שלא צריך לגבות פה עוד 5 שקלים כי אין פה חזרות של תיקים.

משה גפני: נכון, אז מורידים את ה-5 שקלים.

משה גפני: הלאה.

משה גפני: כך גם בסעיף הבא.

משה גפני: מה זה סעיף 9(א)?

<שלומי הייזלר: סעיף 9 זה תיקון.

<שלומי הייזלר: בו כן היו חזרות, לא ב-40% אלא ב-20%.

משה גפני: בסדר, יש החזרים.

<שלומי הייזלר: זה עוד 27 שקלים שאדם היה משלם פעם, פעמיים ושלוש פעמים.

משה גפני: 27 שקלים נוספים – בסדר.

משה גפני: אתם עושים טוב.

משה גפני: לא צריך גם להוסיף.

משה גפני: כמה חזרות היו?

<שלומי הייזלר: אני מניח ש-15%.

משה גפני: לא צריך להוסיף את ה-5 שקלים האלה.

משה גפני: הלאה.

<שלומי הייזלר: סעיף 11 הוא רישום זיקת הנאה.

<שלומי הייזלר: זה אותו סיפור, שגם פה זה לפי חלקות ולכן חילקנו את אגרת הבקשה במספר החלקות הממוצע המשתתפות בזיקת הנאה.

<שלומי הייזלר: בסעיף קטן (א) זה רישום ובסעיף קטן (ב) זה מחיקה.

<שלומי הייזלר: זה אותו סיפור בדיוק, רק שבמחיקה מראש האגרה הייתה קטנה יותר.

<שלומי הייזלר: סעיף 13 מדבר על הערות האזהרה.

<שלומי הייזלר: זה רישום הערת אזהרה, רישום הימנעות על הערת אזהרה.

<שלומי הייזלר: אלה סוגים שונים של הערות אזהרה.

<שלומי הייזלר: פה טועים כ-30%-40%.

<שלומי הייזלר: סעיף קטן (ב) מתייחס למחיקה.

<שלומי הייזלר: סעיף 14 מתייחס להערה על הגבלת כשרות.

<שלומי הייזלר: כשרושמים הגבלה על הגבלת כשרות זה נרשם בפנקס.

<שלומי הייזלר: גם פה יש לנו טעויות, בסביבות 15%.

משה גפני: אין לי כוח להתמודד אתכם.

משה גפני: אתם לא יכולים להתמודד עם משרד האוצר, אני לא יכול להתמודד אתכם ובסוף מי שמרוויח זה משרד האוצר.

<שלומי הייזלר: בסוף אנחנו צריכים לשמור איכשהו על התקציב שלנו.

<שלומי הייזלר: סעיף 15 מתייחס להערה על הצורך בהסכמה.

<שלומי הייזלר: זה דומה מאוד להערות אזהרה מבחינת שיעור הדחיות.

<שלומי הייזלר: בסעיף קטן (ב) מדובר על מחיקה של הצורך בהסכמה.

<שלומי הייזלר: היום מחייבים את הרשויות המקומיות באגרה של 125 שקלים 27 שקלים על רישום.

משה גפני: אני בעד, אבל למה ויתרתם על זה?

<שלומי הייזלר: הסיפור הזה, שיש לנו רישומים בטאבו, שיש נכסים שיש עליהם חריגה מהיתר – אדם קונה נכס, הוא מסתכל בטאבו, הוא חושב שהכול בסדר ובסוף מגלה שיש שם חריגה מהיתר, או בית שאפילו נבנה שלא כדין.

<שלומי הייזלר: הבנו שהרשויות המקומיות לא רושמות את ההערות האלה בגלל האגרה.

<שלומי הייזלר: אין פה גירעון תקציבי כי גם קודם לא רשמו את ההערה הזאת אז ממילא לא נגבתה אגרה.

<שלומי הייזלר: אנחנו רוצים לעודד את הרישום של ההערה הזאת, כדי שאדם שיסתכל בנסח יידע מה יש לו ומה אין לו.

<שלומי הייזלר: לכן ביקשנו להוסיף את זה בפטור מאגרה.

משה גפני: זה נכון.

<שלומי הייזלר: אגרת הבקשה היא אגרת ההחזר.

<שלומי הייזלר: זה לא רק (א) אלא גם (ב).

<שלומי הייזלר: אגרת ההחזר מבוטלת, אין יותר אגרת החזר.

<שלומי הייזלר: יש אגרה אחת, וזהו.

<שלומי הייזלר: סעיף 17 מתייחס לשינוי מקום הסמכות לרישום עסקה.

<שלומי הייזלר: אני אומר לאדוני ישר שאין פה חזרות אבל מדובר על- - -

<שגית אפיק: למה בכלל צריך לשלם אגרה על העברת הסמכות לרישום עסקה?

אורן אסף חזן: זה לא בסדר.

אורן אסף חזן: זה נהיה גרוע יותר מן הבנק.

<שגית אפיק: למה בכלל צריך לשלם אגרה אם הגשתי בלשכה אחת ואני מבקשת שתעבירו את זה ללשכה אחרת שהיא שלכם?

<שגית אפיק: אני צריכה לשלם עבור זה אגרה כל-כך גבוהה?

אורן אסף חזן: זה לא בסדר.

משה גפני: יש לכם תקלה.

<שלומי הייזלר: אדוני חושב שצריך להפחית לגמרי את האגרה.

משה גפני: להוריד את זה לגמרי.

משה גפני: למה אתה מהנהן כך עם הראש?

משה גפני: המשמעות של העניין, אני רוצה לעבור סניף, הייתי ברמת-גן ואני רוצה לעבור לגבעתיים.

<קריאה: נבדוק את זה.

משה גפני: תעשו מה שאתם רוצים.

משה גפני: אני מוריד את זה.

משה גפני: כאשר אתם מדברים בהיגיון אני משבח אתכם, אפילו אם זה עלייה במחיר, כי אין ברירה, מוכרחים לעשות צדק.

<שלומי הייזלר: אדוני מציע גם בסעיף הזה להפחית לאפס.

משה גפני: לאפס.

משה גפני: זה בסך הכול מי שרוצה לעבור סניף.

אורן אסף חזן: אני יושב בשקט ומאזין, אני מנסה ללמוד, לא קופץ.

אורן אסף חזן: לא הבנתי עד לרגע זה מה עומד מאחורי הדברים האלה, חוץ מלקחת עוד כסף.

אורן אסף חזן: אדוני היושב-ראש, מה שקורה בפועל הוא שהם מבטלים את זה.

אורן אסף חזן: אני מניח שזה לא קורה הרבה.

משה גפני: ב-50% מן המקרים.

משה גפני: אני מעריך שרבים חוזרים.

אורן אסף חזן: אבל בפועל כל העליות שבאות במקומות אחרים- - -

משה גפני: לא באות עליות.

משה גפני: אני מתנצל שאני מסביר אותם אבל לא באות עליות באופן דרמטי.

משה גפני: מצרפים את אגרת הבקשה לאגרת הפעולה.

משה גפני: אגרת הבקשה מתבטלת, אין יותר אגרת בקשה, שזה בעצם אותו דבר.

משה גפני: נשאר הכסף הזה, רק בלי בירוקרטיה, אתה משלם פעם אחת.

משה גפני: אם אתה חוזר, גם אם אתה צודק וזה לא 50% מן המקרים, גם אם זה 40% מן המקרים, אנחנו יודעים שחוזרים, אז יש לך חיסכון גדול, אתה לא צריך לשלם פעם נוספת.

אורן אסף חזן: מה זה כל שאר הדברים?

משה גפני: זה לא עליות.

משה גפני: זה אותו דבר.

משה גפני: לעבור מסניף לסניף – אני סבור, כך אמרתי להם ועל זה נצביע, שלא אמורים לשלם כסף עבור זה.

משה גפני: במקום שאין חזרות ביקשתי להשאיר את זה בסכום המדויק של אגרת הפעולה פלוס אגרת הבקשה, נקודה, לא להוסיף את התוספת שהם ביקשו, וזה לא יהיה.

<שלומי הייזלר: סעיף 20 עוסק ברישום זכות קדימה.

<שלומי הייזלר: שוב אותו סיפור.

<שלומי הייזלר: גם פה יש חזרות.

<שלומי הייזלר: סעיף קטן (א) עוסק בביטול.

<שלומי הייזלר: אנחנו עשינו את המחקר לגבי חזרות והיכן שלא היה, אמרתי.

<שלומי הייזלר: אני לא משנה.

<שגית אפיק: אתה צריך לבטל את זה.

<שלומי הייזלר: אני לא יודע.

<שגית אפיק: איזה שירות יש לכם שלא קבעתם בתוספת?

<שגית אפיק: קבעתם פה 20 שירותים מפורטים, כל אחד עם (א), (ב), (ג), (ד) בתוכם.

<שלומי הייזלר: אני לא יודע.

<שלומי הייזלר: מחר בבוקר תבוא ממשלת ישראל ותגיד שאני צריך לרשום למשל- - -

<שגית אפיק: אז תכניס את זה לתקנות.

<שלומי הייזלר: אני לא רוצה לבטל משהו שקיים.

<שלומי הייזלר: להיפך, אולי מחר בבוקר תבוא ממשלת ישראל ותגיד שהיא רוצה איזו זכות קניינית חדשה.

<שגית אפיק: אז תתקן את התקנות ותוסיף את הזכות הקניינית הזאת, תוסיף את הסכום הזה.

<שלומי הייזלר: אבל אני לא משנה, אני לא נוגע בזה, אין טעם.

<שלומי הייזלר: עכשיו עוד פעם לכנס את הוועדה הנכבדה ולהביא עוד פעם- - -

משה גפני: אנחנו משועממים.

משה גפני: ..

משה גפני: אתה יכול לבוא תמיד, אנחנו מקבלים אתכם בשמחה רבה.

<שלומי הייזלר: בסופו של דבר, אדוני היושב-ראש, אני חושב שההערות לגבי איפה שאין חזרות, נכונות.

משה גפני: הייתי מציע להוריד את זה.

משה גפני: זה לא ייהרג ובל יעבור.

משה גפני: זה לא יפה גם כלפי הכנסת.

משה גפני: זה כאילו לא יהיה פיקוח.

משה גפני: זה מאז חיים צדוק, מאז 1974.

משה גפני: מה קרה בינתיים?

<שלומי הייזלר: היה למשל תיקון 15.

<שלומי הייזלר: סעיף 15 הוא סעיף חדש.

<שלומי הייזלר: סעיף 15א למשל הוא סעיף חדש: הערה בדבר מקלט ומחסה.

משה גפני: אולי תבואו לוועדה עם תקנות ונאשר את זה?

<שלומי הייזלר: אנחנו מנסים בתקנות האלה בסך הכול לבטל את אגרת הבקשה.

<שלומי הייזלר: זה המטרה שלנו.

משה גפני: טוב, הלאה.

משה גפני: בואו נסיים ונחליט.

<שלומי הייזלר: על רקע זה לבטל סעיף סל, שאני לא נוגע בו – אני חושב שזה לא נכון.

<שלומי הייזלר: במיוחד כאשר אנחנו יודעים למשל שהאפוטרופוס הכללי הולך לעשות שינוי בחקיקה ויצטרכו לקבוע אגרה.

<שלומי הייזלר: תקנה שאני לא נוגע בה, אני לא מוסיף ולא מוריד- - -

משה גפני: תיכף נראה ונחליט.

משה גפני: לגבי הסעיפים שעליהם דיברנו שאין בהם חזרה, בפסקאות (6) ו-(7), לא נוסיף את הכסף, זה יהיה "152 שקלים" ולא "157 שקלים".

משה גפני: מוסיפים את הכסף רק במקום שיש חזרה.

משה גפני: אני סומך על הדיווח שלך, אני לא יודע מעבר לזה.

משה גפני: אם אכן זה תמונת המצב אז את זה נעשה.

משה גפני: לגבי שינוי מקום הסמכות לרישום עסקה – את זה מורידים.

משה גפני: אל תגזימו, בזה לא צריכות להיות אגרות.

משה גפני: בסעיף 17 יבוא אפס.

משה גפני: לגבי הנושא של השירות המקוון, שאתם מורידים 10% – לפי דעתי זה לא מספיק.

משה גפני: צריך להוריד יותר.

משה גפני: לפי דעתי צריך להוריד 20%, ולא לעשות את זה הוראת שעה אלא הוראה קבועה.

משה גפני: משרד האוצר, בבקשה, אם יש לכם סמכות – נצביע, אם אין לכם סמכות – לא נצביע.

משה גפני: אל תגידו לי שאין סמכות, ואל תזכירו את המילה "נומרטור".

<אייל טולדו: התיקון המוצע לפני הוועדה מציע להפחית סכום של 2.8 מיליון שקלים מהכנסות המדינה בגין אגרות שמשולמות בטאבו.

<אייל טולדו: ההפחתה הזאת הייתה אפשרית כי הדבר נעשה בעקבות החלטת ממשלה ולכן הוקצו משאבים לנושא.

<אייל טולדו: אדוני עכשיו מבקש להפחית מעבר את האגרה על בקשות מקוונות, כאשר המטרה הייתה לעודד למשך שנתיים את המייצגים להשתמש בכך ולאחר מכן לחזור ולשלם את הסכום הרגיל, שמשקף את העלות של הטאבו למתן השירות.

<אייל טולדו: אנחנו מסכימים להערות אדוני באשר לכל התקנות, ההפחתות שביצעת בתקנות בפסקאות (6), (7) ו-(14).

משה גפני: נצביע על 20%.

משה גפני: עם כל הכבוד, זה מיליון ומשהו שקלים.

משה גפני: אני מבקש שזה יהיה 20% באופן קבוע.

<אייל טולדו: לפי הנומרטור, סעיף 40(א) לחוק יסודות התקציב, לא ניתן- - -

איתן ברושי: כששר האוצר הוריד את המסים על אלכוהול הוא הוריד הכנסה של 120 מיליון שקל.

איתן ברושי: לא צריך לשאול בכלל.

משה גפני: סגרתי את הדיון בעניין הזה.

<אייל טולדו: אדוני היושב-ראש, אם אפשר 5 דקות להתייעצות.

משה גפני: נעשה את זה לשנתיים כפי שביקשתם, מורידים בדיווח המקוון, לא 10% אלא 20%, עושים את כל הדברים שאמרתי, ואנחנו מורידים את הסעיף שמדבר על כך שאם יהיו דברים נוספים בדרך אפשר יהיה לשלם 125 שקלים.

משה גפני: תבואו לכאן.

משה גפני: יש גם לנו נומרטור.

משה גפני: עם כל הכבוד, מה שהיה נכון אצל חיים צדוק לא נכון היום.

משה גפני: היום אנחנו בעידן אחר.

משה גפני: אם אתם רוצים לשנות משהו אצל האפוטרופוס – תבואו לפה.

משה גפני: אני יודע מה אתם מעלים?

משה גפני: אולי לא צריך להעלות.

<שגית אפיק: רצית לקבל דיווח בעוד שנה על ייעול השירות.

<שגית אפיק: אנחנו מכניסים גם את זה.

<דוד שני: אני סגן מנהל אגף רישום והסדר מקרקעין.

<דוד שני: לגבי סעיף הסל, הרבה פעמים אנחנו מעודכנים בדיעבד, במין ייפוי-כוח מתמשך שבעצם בא לטובת הציבור.

<דוד שני: אם נדע על זה בדיעבד, כפי שקרה עכשיו, לא נוכל להכניס שינויים.

משה גפני: כן תוכלו, תביאו לפה רטרואקטיבית.

משה גפני: מה הבעיה?

משה גפני: אנחנו נאשר את זה.

<דוד שני: כאשר הציבור ירצה לרשום הערה שלא יכולים לגבות עשויים להחזיר את הבקשה שלו.

<דוד שני: ייצא שכרנו בהפסדנו.

<דוד שני: זה יפגע בציבור.

משה גפני: בניגוד למה שהיה בעבר, היום אנחנו בעידן אחר, אנחנו יודעים מייד, אנחנו יודעים שיש שינויים.

משה גפני: כאשר אתם יודעים גם אנחנו מיד אחרי זה יודעים.

משה גפני: היום זה לא כפי שהיה פעם, שלהעביר מידע היה מין דבר ערטילאי ולכן היה צריך לקבוע איזשהו סעיף סל.

משה גפני: אי אפשר היום, זה פשוט לעשות צחוק מהכנסת.

משה גפני: דיברנו על כך שיהיה דיווח כעבור שנה על ההליך והייעול.

<שגית אפיק: אולי במקום "מיום הפרסום" נגיד "מ-1 באוגוסט".

<שלומי הייזלר: נפרסם מהר ככל האפשר.

<שלומי הייזלר: עדיף לכתוב "מיום הפרסום".

<שגית אפיק: כי אנשים רוצים לדעת תאריך שממנו האגרות ישתנו.

<שגית אפיק: "מועד פרסום" הוא משהו עמום.

<שלומי הייזלר: אני מקווה לפרסם את זה לפני אוגוסט.

<שלומי הייזלר: אנחנו רוצים לעלות עם ממשקים כבר עכשיו.

משה גפני: נצביע על תקנות המקרקעין (אגרות) (תיקון), התשע"ז-2017, כולל כל השינויים שעשינו, עם ההקלות.

משה גפני: מי בעד התקנות?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: התקנות אושרו עם השינויים שנעשו בהן.

משה גפני: אני מודה לכם.

משה גפני: תודה רבה.